Käytössä olevat panosrajat riippuvat ennen kaikkea pelaajan omasta budjetista sekä siitä, mitkä pelipöydän panosrajat ovat. Eri panostusvaihtoehtoja ovat:
Limit Texas Hold'em: Limit Hold'emissa panostus tapahtuu ennalta määrätyillä summilla. Ennen floppia ja flopin aikana kaikki panokset ja korotukset ovat samansuuruisia kuin ison sokkopanoksen määrä. Turnin ja riverin aikana kaikkien panosten ja korotusten koko kaksinkertaistuu.
No Limit Texas Hold'em: Ilman panosrajoja pelatessa pelaaja voi halutessaan pistää kaiken peliin vaikka jo ensimmäisellä panostuskierroksella. Korotetun summan on oltava vähintään yhtä suuri kuin edellinen panos tai korotus samalla kierroksella.
Pot Limit Texas Hold'em: Minimipanos Pot Limit Hold'emissa on yhtä suuri kuin iso sokkopanos, mutta pelaajat voivat aina panostaa enintään potin suuruisesti.
Mixed Texas Hold'em: Mixed on yhdistelmä Fixed ja No limit Texas Holdemia, ja panostussäännöt vaihtuvat kierrosten mukaan.
Kunkin pöydän tai turnauksen Texas Holdem säännöt löytyvät peliohjeista, ja ne voi vielä erikseen varmistaa kasinon asiakaspalvelusta.